OzLabs/hebrew-wiki-articles huggingface dataset:
תמנון מהלך

תְּמָנוּן מהלך (שם מדעי: Abdopus aculeatus; באנגלית "algae octopus" – תמנון האצות) הוא מין של רכיכה ממשפחת התמנוניים החי סביב החופים של אינדונזיה, הפיליפינים וצפון אוסטרליה. תמנון זה נודע עקב יכולתו להלך על היבשה בין בריכות סלעים בחיפושיו אחר מזון. הרבה מיני תמנונים עושים זאת אך לא כדרך חיים.

אורכו של התמנון עד 7 ס"מ ואורך הזרועות 25 ס"מ בממוצע והוא בעל גוף בצבע אפור כהה. במראהו הוא דומה לשריון של חילזון המכוסה באצות, כך הוא מסווה עצמו ומשם קיבל את שמו האנגלי.

מין זה חי סמוך לחופים ובמי בריכות הסלעים. הוא מומחה בהסוואה ויודע לשנות צבע במהירות. הוא נע בעזרת הנעת סילון או שזוחל עם זרועותיו החזקות על הקרקעית.

התמנון ניזון מסרטנים קצרי בטן וטרף דומה והורג אותם בעזרת נשיכה ארסית. הוא מתקדם בין הבריכות ועל גבי הסלעים בחיפוש אחריהם וכשהוא מוצא טרף הוא ינסה לעקוב אחריו עד לתפיסתו.

==קישורים חיצוניים==

*[https://sciencealert.com/watch-let-david-attenborough-explain-how-these-weird-australian-octopuses-hunt-prey תמנון מהלך], באתר ScienceAlert 

==הערות שוליים==

קטגוריה:בעלי חיים באוקיינוס השקט
קטגוריה:טקסונים שתוארו בידי אלסיד ד'אורביני
קטגוריה:תמנוניים
קטגוריה:אוסטרליה: בעלי חיים ימיים
קטגוריה:בעלי חיים בחופים
קטגוריה:בעלי חיים שתוארו ב-1834
קטגוריה:בעלי חיים חצי-מימיים
יבפאטי קולובראט

פסל יבפאטי קולובראט 2009. אבן, בגוון ברונזה, שחור מתכת, יציקה מאת א. קורז'ב.
מיכאיל פרסניאקוב. יבפאטי קולובראט. 2009, ציור שמן בבד.
יבפאטי קוֹלוֹבְרַאט (ברוסית: Евпатий Коловрат; סביבות 1200 בכפר פרולובו - 11 בינואר 1238 בריאזאן) היה בויאר מריאזאן, ווייבוד ולוחם רוסי, גיבור מנסיכות ריאזאן ואגדות המאה ה-13, שנאבק, בפלישותיו של באטו חאן.

קולובראט ביקר בצ'רניגוב בזמן המצור על ריאזאן, שהתרחש מה-16 ועד ה-21 בדצמבר 1237.

כששמע על כך מיהר קולובראט חזרה לעיר הולדתו וגילה אותה חרבה ואת מרבית תושביה הרוגים. אז הוא אסף 1,700 איש מאנשיו ומבין ניצולי המצור ויצא לרדוף את באטו חאן במטרה לנקום את הרוגי המצור. אך כוחותיו הותקפו על ידי חיל המצב של צבא באטו חאן ופרץ קרב עקוב מדם. באטו חאן שלח תגבורת לחיל המצב בפיקוד שלישו, חוסטוברול. השליש הבטיח ללכוד את קולובראט חי וקרא לאחרון לדו-קרב.

כאיש בעל כוח יוצא דופן, קולובראט שיסף את יריבו לשניים באמצעות חרבו ותקף את שאר החיילים המונגולים תוך שהוא טובח בהם ללא רחם. הכוחות הנותרים נסוגו והצליחו להרוג את קולובראט מרחוק באמצעות מרגמות אבנים. כמחוות כבוד כלפי האומץ של קולובראט, באטו חאן השיב את גופתו של הגיבור לידי חייליו הנותרים ואיפשר להם לשוב עמו לביתם.

==הנצחה==
*הוקם פסל לזכרו בעיר ריאזאן
*שוברת קרח של חיל הים הרוסי קיבלה את השם "יבפאטי קולובראט"

==דמותו במדיה התרבותית==
גבורתו וכוחו של קולובראט זכו להוקרה בספרות ובאמנויות
===ספרות===
*1824 - ניקולאי יאקזיקוב - השיר "יבפאטי"
*1859 - לב מיי - "השיר על הבויאר יבפאטי קולובראט"
*1912 - סרגיי יסנין -Песнь о Евпатии Коловрате» שיר על יבפאטי קולובראט
*1912 - סרגיי יסנין - Сказание о Евпатии Коловрате, о хане Батые, Цвете Троеручице, о Чёрном Идолище и Спасе нашем Иисусе Христе» "סיפור על יבפאטי קולובראט, החאן באטו, צבע שלוש הידיים, האליל השחור ועל מושיענו ישוע המשיח"
*1941 - סרגיי מרקוב - כרוניקה על יבפאטי קולובראט
*1942 - ואסילי יאן - הפרק "יבפאטי הפראי" בספר "באטו"
*1947 - ואסילי ריאחובסקי - הסיפור "יבפאטי קולובראט"

===מוזיקה===
* 2015 יורי בלואוסוב Легенда о Коловрате - האגדה על קולובראט
*2016 להקת "איוואן צארקביץ'" — השיר "קולובראט" - "Коловрат"
*2003 - אלכסיי קרסאווין —השיר "יבפאטי קולובראט"
*2007 - להקת "קיבורג" - השיר "יבפאטי קולובראט"
*2010 - ויקטור ויקטורוב - מילים מאת גנאדי פופוב - קנטטה ב-5 פרקים "יבפאטי קולובראט"
*להקת "מאיה דרזקאיה פראבדה" - השיר "יבפאטי קולובראט"
*להקת "ווזבראשצ'ניה" - השיר "קולובראט"
*להקת "פוט סולנצה" (דרך השמש) - השיר " Ни шагу назад
*2014 להקת GjeldRune - השיר "קולובראט"
*2018 -להקת "פרוחוז'י" השיר "יבפאטי קולובראט"

=== קולנוע===
*1985 - סרט מצויר קצר סובייטי - Сказ о Евпатии Коловрате -, מאוחר יותר הופק כסרט מצויר באורך מלא
*2017 - ג'אניק פאיזייב ואיוואן שורחובצקי - ביימו את הסרט העלילתי "האגדה של קולובראט" - בתפקיד הראשי שיחק איליה מלאקוב

== ראו גם ==
* קרב קולומנה
* אגדת קולובראט

==קישורים חיצוניים==

==הערות שוליים==

קטגוריה:הפלישה המונגולית לאירופה
קטגוריה:אנשי צבא רוסים
קטגוריה:נפטרים ב-1238
יהודה בוטרשוילי

הרב יהודה בוטרשוילי (מכונה חכם יהודה קולאשר על שם עיר הולדתו, קולאשי; ז' בכסלו ה'תרס"ו, 1905 - כ"ז בסיוון ה'תשמ"ה, 16 ביוני 1985) היה מן המנהיגים הרוחניים של יהודי גרוזיה בישראל, חבר ואב"ד בבית דין רבני חב"ד. לפנים כיהן כרב הקהילה היהודית במלחובקה שברוסיה.

== ביוגרפיה ==
נולד בקולאשי למרדכי בוטרשוילי, למד בישיבת תומכי תמימים בנוול, ובהמשך בישיבת תומכי תמימים בקולאשי.

נישא לבת-שבע בת ר' מאיר שמחה חן, נינת רבי פרץ חן.

שימש כרב הקהילה במלחובקה וכן סופר סת"ם, מוהל, דיין ושו"ב.

בשנת ה'תש"ל (1970) עלה לישראל. התגורר בשכונת נחלת הר חב"ד בקריית מלאכי. שהה תקופות מסוימות בניו יורק בחצר הרבי מלובביץ'. בשנת 2015 פורסם מסמך שבו הסמיכה אותו קבוצת רבנים יוצאים גאורגיה ל"ראש הרבנים והרב הראשי לרבני וחכמי גאורגיה". בשנת ה'תשל"ח (1978) מונה בהוראת הרבי מלובביץ' לחבר בית דין רבני חב"ד. לאחר פטירת הרב שלמה יוסף זוין התמנה לאב"ד, עם הרב דוד חנזין והרב נחום טרבניק.

הרב בוטרשוילי נטמן בחלקת חב"ד בהר הזיתים בירושלים.

==קישורים חיצוניים==
*[http://www.teshura.com/teshurapdf/18-10-2018-17-18-49-התשורה.pdf בעל הבית של רוסיא] תולדות חייו ועוד.
* [https://mountofolives.co.il/he/deceased_card/%D7%99%D7%94%D7%95%D7%93%D7%94-%D7%A7%D7%95%D7%9C%D7%90%D7%A9%D7%A8/ כרטיס הקבר של יהודה קולאשר], באתר הר הזיתים.

== הערות שוליים ==

קטגוריה:ישראלים ילידי גאורגיה
קטגוריה:חברי בית דין רבני חב"ד בעבר
קטגוריה:קריית מלאכי: רבנים
קטגוריה:רבנים חרדים ישראלים
קטגוריה:עולים בשנות ה-1970
קטגוריה:משפחת חן
קטגוריה:אבות בתי דין
קטגוריה:בוגרי רשת ישיבות תומכי תמימים
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1905
קטגוריה:ישראלים שנפטרו ב-1985
הבחירות הכלליות בגרינלנד 2009

הבחירות הכלליות נערכו בגרינלנד ב-2 ביוני 2009. מפלגת האופוזיציה אינואיט אטקטיגיט הפכה לגדולה ביותר בפרלמנט, וזכתה ב-14 מתוך 31 המושבים. ב-12 ביוני, מנהיג אינואיט אטקטיגיט, קופיק קלייסט, הפך לראש הממשלה הגרינלנדי הראשון שאינו ממפלגת סיומוט.

==שיטת הבחירות==
31 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| אינואיט אטקטיגיט || 12,457 || 44.06% || 14 || 7
|-
| סיומוט || 7,567 || 26.76% || 9 || 1
|-
| דמוקרטים || 3,620 || 12.8% || 4 || 3
|-
| סולידריות || 3,094 || 10.94% || 3 || 3
|-
| התאחדות המועמדים || 1,084 || 3.83% || 1 || 0
|-
| סורלאט || 383 || 1.35% || 0 || חדשה
|-
| עצמאיים || 70 || 0.25% || 0 || 0
|-
| הצבעות פסולות || 235 || - || - || -
|-
| סך הכול || 28,510 || 100,00% || 31 || 0
|-
| בעלי זכות בחירה/ אחוז המצביעים || 39,990 || 71.29% || - || -
|}

2009
קטגוריה:2009 בפוליטיקה
נחל ג'ונסטון

מסלול ההליכה המונגש לנכים.]]
נחל ג'ונסטון (באנגלית: Johnston Creek) הוא יובל של נהר בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

== מהלך הנהר ==
מוצאו של נחל ג'ונסטון צפונית להר קאסל בעמק קרחוני, דרומית מערבית למעבר באדג'ר (Badger Pass) ומערבית למעבר פלסטילה בגובה של 2,500 מטרים. הנחל זורם לכיוון דרום מזרח בין רכס הלנה ורכס סואובק, ולאחר מכן פונה דרומה דרך עמק תלול בשם קניון ג'ונסטון. הנהר נשפך לתור הנהר בואו דרומית להר קאסל בין העיירה באנף (הקניון ממוקם 25 ק"מ מבאנף) לעיירה לייק לואיז (הקניון ממוקם 35 ק"מ מהעיירה אגם לואיז), בגובה של 1,440 מטרים מעל פני הים.

== קניון ג'ונסטון ==
כאשר נחל ג'ונסטון מתקרב לנהר בואו, הוא זורם דרך קניון גדול אשר נוצר בשל שחיקת סלעי אבן הגיר על ידי הנחל במשך אלפי שנים. 

מסלול טיולים פופולרי (ובחלקו נגיש לנכים), עובר לאורך הקניון  ומוביל למפל ג'ונסטון התחתון (גשרים ומסילות נבנו על מנת לאפשר את הנגישות). חלקו השני של השביל הוא שביל טבעי, וקשה יותר לטיפוס. שביל זה מוביל אל מפל ג'ונסטון העליון, וממנו אל אחו ובו נמצאות "קסתות הדיו" (Ink Pots) -שש בריכות המוזנות על ידי מעיינות צבעוניים (בעלי צבע כחול - ירוק) ובשל צורתן נקראות קסת דיו.

בחודשי החורף קופאים המפלים והופכים לאתר טיפוס קרח פופולרי.

=== גלריית תמונות ===
<gallery>
File:Johnston cascade.JPG|מפל התחתון בקניון ג'ונסטון
File:By ovedc - Johnston Canyon - 04.jpg|מפל ג'ונסטון התחתון בתוך קניון ג'ונסטון
File:Johnston-Canyon-Szmurlo.jpg|מפל ג'ונסטון התחתון קפוא בחודשי החורף
File:Banff inkpots.jpg|קסתות הדיו
</gallery>

== קישורים חיצוניים ==

* [https://web.archive.org/web/20171201043557/http://www.johnstoncanyon.com/johnston-canyon-trail-info/ מידע על מסלול הטיול לאורך קניון ג'ונסטון - אתר רשמי]
* [https://web.archive.org/web/20060812190021/http://www.banff.com/hiking/johnston_canyon.shtml מסלול ההליכה מקניון ג'ונסטון ל"קסתות הדיו"]
* [http://banff.ca/index.aspx?NID=648 תיאור קניון ג'ונסטון ו"קסתות הדיו"] באתר הרשמי של באנף
* [http://banffandbeyond.com/johnston-canyon-hiking-in-spring-summer-and-fall/ תמונות ותיאור של מסלול ההליכה המונגש בקניון ג'ונסטון]
* [https://www.trover.com/d/Y5hj-johnston-creek-alberta-canada תצלומי קניון ג'ונסטון]
* [https://www.yr.no/place/Canada/Alberta/Johnston_Creek/ תנאי מזג אוויר עדכניון בקניון ג'ונסטון]
** [https://www.yr.no/place/Canada/Alberta/Johnston_Creek/statistics.html סטטיסטיקות מזג אוויר עבור קניון ג'ונסטון]
* [http://banffandbeyond.com/johnston-canyons-frozen-waterfalls/ תצלומי המפלים הקפואים בחודשי החורף]

==הערות שוליים==

ג'ונסטון
ג'ונסטון
ג'ונסטון, מפל
מדרשת אוריה

מדרשת אוריה היא מדרשה תורנית לבנות בגבעת שמואל.

המדרשה הוקמה בשנת ה'תשס"ז (2007) על ידי הרב יהושע שפירא, ראש ישיבת רמת גן, והרב ברוך סליי העומדים בראשה.

המדרשה משלבת את תורת הרב קוק בסגנון ישיבת 'הר המור' וישיבת 'מרכז הרב' עם תורת החסידות.

== צוות המדרשה ==
בין המרצים במדרשה הם העומדים בראשה הרב יהושע שפירא והרב ברוך סליי. וכן, הרבנית עידית איצקוביץ, הרבנית רננה שפירא, הרב חנניה כהן, הרב דוד טורנר, הרב גדעון רוזנטל, הרב ראובן ששון, הרב שמיר שיינטופ, הרב אסף טבצ'ניק המשמש כרב קהילת "ראש יהודי" בתל אביב ומלמד בה, כמו כן, הרב יהונתן נמדר, הרב לביא אנגלמן, הרב יהושע וידר ועוד.

במדרשה צוות רבניות המלווה את הבנות, ובהן הרבניות יפעת לובר, יעל פוזן, מיכל גנץ, תמה בר נתן, צביה טבצ'ניק ועוד. 

בעבר לימדו במדרשה, בין היתר, הרב אור טאוב, הרב ערן טמיר, הרב אליעזר קשתיאל, הרב מיכאל טוביאנו וכן הרבנית גילה שרים העומדת בראש אולפנת דרכי נועם, שהייתה בעבר בצוות המחנכות והמשיכה ללמד במדרשה. בעבר הייתה בצוות גם הרבנית שולמית שילר, ראש אולפנת כפר פינס, נכון ל-2022.

== תוכניות לימוד ==
במדרשה תוכנית הוראה לתואר אקדמי בחינוך בשילוב עם מכללה ירושלים. בשנת תשפ"א הוקמה 'שלוחת אורי' המהווה חלק מתוכנית ההוראה והלימוד בה מתקיים בירושלים בשכונת 'גבעת שאול' הסמוכה לכניסה לעיר.

בימי שני וחמישי לאורך השנה מתקיימת תוכנית לימוד שבה נוטלות חלק עשרות נשים מאזור המרכז.

בשנת ה'תשע"ז פתחה המדרשה בית מדרש ערב לבנות שירות לאומי, שבה עשרות בנות מכל עמותות ההתנדבות. תוכנית זו מבוקשת מאוד בקרב בנות השירות הלאומי בכל שנה מחדש.
תוכנית אלול
המדרשה מפעילה תוכנית אלול, לציבור הנשים הרחב ובה הכנה רוחנית לקראת חגי הימים הנוראים.

בעבר התקיימו גם סדרות שיעורים בשעות הערב שעסקו בחסידות, זוגיות, חינוך לחיי משפחה, תנ"ך ועוד. 

המדרשה מקיימת מזה למעלה מ-3 שנים הרקדת פורים ענקית אליה מגיעות מאות נשים מרחבי הארץ, ערבי עיון לקראת החגים השונים לאורך השנה, הרקדה בערב יום העצמאות ועוד.

בשנת 2017 למדו במדרשה בתוכניות השונות כ-400 תלמידות.

המדרשה מקפידה על קשר עם הבוגרות ומקיימת עבורן שיעורים אחת לחודש וכן מפגש שנתי פנים אל פנים פעם עם לימוד משמעותי ואווירה טובה, מפנקת ומשמעותית.בה.

להקת הנשים "אחותי" הוקמה בין כותלי המדרשה.

=== "ימי לימוד תנ"ך" ===
המדרשה מובילה עם מדרשת הרובע, ישיבת שבי חברון ומכללה ירושלים פרויקט של "ימי לימוד תנ"ך", מתוך מחויבות למדרשי חז"ל ולפרשנות התורנית הקלאסית וללא עירוב של ביקורת המקרא. התוכנית מתקיימת במשך שלושה ימים בראשית חודש אב ("תשעת הימים"). מתקיימים בה שיעורים לנשים, גברים, נוער ועובדי הוראה. בשנת תשע"ז נטלו חלק בימי הלימוד כ-5000 משתתפים, ובם ניתנו כ-200 שיעורים מפי רבנים, ראשי ישיבות ומדרשות.

== קישורים חיצוניים ==

* 
* [https://oria.org.il/ האתר הרשמי של מדרשת אוריה]
* [https://web.archive.org/web/20180107233753/https://www.kenes-tanach.org/classes.asp ימי לימוד תנ"ך]
* [http://www.bneyzion.co.il/בית-המדרש/ימי-העיון-בתנך/ הקלטות השיעורים בימי העיון בתנ"ך] באתר בני ציון

קטגוריה:גבעת שמואל: חינוך
קטגוריה:מדרשות לנשים

== הערות שוליים ==
הבחירות הכלליות בגרינלנד 2005

הבחירות הכלליות נערכו בגרינלנד ב-22 בנובמבר 2005. התוצאה הייתה ניצחון לסיומוט, שמנהיגה, הנס אנוקסן, נשאר ראש הממשלה.

==שיטת הבחירות==
31 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 8,861 || 30.4% || 10 || 0
|-
| דמוקרטים || 6,595 || 22.6% || 7 || 2
|-
| אינואיט אטקטיגיט || 6,516 || 22.6% || 7 || 1
|-
| סולידריות || 5,528 || 19.0% || 6 || 1
|-
| התאחדות המועמדים || 1,169 || 4.0% || 1 || חדשה
|-
| עצמאיים || 216 || 0.7% || 0 || 1
|-
| הצבעות פסולות || 254 || - || - || -
|-
| סך הכול || 29,139 || 100,00% || 31 || 0
|-
| בעלי זכות בחירה/ אחוז המצביעים || 38,924 || 74.9% || - || -
|}

2005
קטגוריה:2005 בפוליטיקה
הבחירות הכלליות בגרינלנד 2002

הבחירות הכלליות נערכו בגרינלנד ב-3 בדצמבר 2002. סיומוט נותרה המפלגה הגדולה ביותר בפרלמנט, וזכתה ב-10 מתוך 31 המושבים.

==שיטת הבחירות==
31 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 8,151 || 28.8% || 10 || 1
|-
| אינואיט אטקטיגיט || 7,244 || 25.59% || 8 || 1
|-
| סולידריות || 5,780 || 20.42% || 7 || 1
|-
| דמוקרטים || 4,558 || 16.1% || 5 || חדשה
|-
| התאחדות המועמדים || 1,510 || 5.34% || 1 || 3
|-
| מפלגת הנשים || 686 || 2.42% || 0 || חדשה
|-
| עצמאיים || 374 || 1.32% || 0 || 1
|-
| הצבעות פסולות || 313 || - || - || -
|-
| סך הכול || 28,616 || 100,00% || 31 || 0
|-
| בעלי זכות בחירה/ אחוז המצביעים || 38,365 || 74.59% || - || -
|}

2002
קטגוריה:2002 בפוליטיקה
רינופריסטיים

רינופריסטיים (שם מדעי: Rhinopristiformes) היא סדרה של דגי סחוס שטוחים - בטאים החיים בים וקרובה לגיטרנאים. 

הגדרות המשפחות בסדרה והסדרה עצמה נתונות במחלוקת. היא כוללת משפחות שייתכן ששייכות לסדרות גיטרנאים, מסורנאים (המשפחה היחידה בה - מסורניים נחשבת כחלק מסדרה זו) וטחנאים וכן על כמה סוגים שייתכן והם משפחות עצמאיות.

למינים שטוחים אלה חוטם מחודד, פה הנמצא מתחת הגוף, גוף צר ועגלגל המזכיר גיטרה או כינור, צבעים אפורים או צבעי הסוואה וזנב קצר. הם יכולים "לעופף" על פני המים בחיפוש מזון. כל המינים הם טורפים הניזונים מדגים אחרים ומחסרי חוליות. חלק ניזונים גם מנבלות.

==משפחות==
המשפחות הכלולות (לדעת הרוב) בסדרה:

* גלאוקוסתגיים (Glaucostegidae) - בה סוג אחד: גלאוקוסתגוס (Glaucostegus) (בעבר חלק ממשפחת הגיטרניים).
* מסורניים (Pristidae) - בה 2 סוגים: מסורן (Pristis) וסוג ומין יחיד מסורן סכיני (Anoxypristis cuspidata).
* כנוריתיים (Rhinidae) - בה 3 סוגים: כינורן (Rhynchobatus), סוג ומין יחיד כינורית כדת-ראש (Rhina ancylostoma) וסוג ומין יחיד Rhynchorhina mauritaniensis.
* גיטרניים (Rhinobatidae) - בה 3 סוגים: Acroteriobatus ,Pseudobatos וגיטרן (Rhinobatos).
* טריגונוריניים (Trygonorrhinidae) - בה 3 סוגים: Aptychotrema ,Trygonorrhina ו-Zapteryx (בעבר חלק ממשפחת הגיטרניים).
* טריגונים קוצני-גב (Platyrhinidae) - בה 2 סוגים: Platyrhina וסוג ומין יחיד Platyrhinoidis triseriata.
* פנראיים (Zanobatidae) - בה סוג אחד: פנראי (Zanobatus).

==קישורים חיצוניים==

קטגוריה:טקסונים שתוארו בידי גאלוויין ניילור
קטגוריה:בעלי חיים שתוארו ב-2016
קטגוריה:בטאים
יחסי בהוטן–גרמניה

יחסי בהוטן–גרמניה הם היחסים הבילטרליים בין ממלכת בהוטן לבין גרמניה. היחסים הדיפלומטיים בין המדינות כוננו ב-25 בנובמבר 2020.

==סקירה כללית==
למרות שבהוטן מקיימת קשרים דיפלומטיים עם האיחוד האירופי משנת 1985, במשך עשרות שנים לא היה יחסים דיפלומטיים בין בהוטן לגרמניה, עד נובמבר 2020, כששתי המדינות כוננו יחסים דיפלומטיים רשמיים. 

שגריר גרמניה בניו דלהי, הודו ממונה גם על הקשרים עם בהוטן.

==ביקורים רשמיים==
בשנת 2000 ביקר נשיא גרמניה לשעבר ריכרד פון וייצזקר בבהוטן, ובשנת 2010 נפגשה קנצלרית גרמניה אנגלה מרקל עם ראש ממשלת בהוטן ג'יגמה טינלי במהלך עצרת האו"ם.

== ראו גם ==
* יחסי ארצות הברית–בהוטן

== קישורים חיצוניים ==
מפרקתניים

מפרקתניים (שם מדעי: Ginglymostomatidae) היא משפחת כרישים בעלת 3 סוגים מסדרת הזנבתנאים.

לבני קבוצה זו סנפירים שטוחים הנראים כמו גפיים וראשים מרובעים עם זיפים בקצוות הפה. גופם אפור עד חום ואורכו עד 4.5 מטרים. 

כרישים אלה חיים בקרבה לקרקעית הים וניזונים בעיקר מחסרי חוליות בעלי גוף קשה כמו סרטנים וצדפות וגם מדגים. שיניהם חזקות עוזרות להם למעוף את טרפם.

כרישים אלה משריצים ולדות חיים.

==סוגים==
*מפרקתן (Ginglymostoma) בו 2 מינים, בהם מפרקתן הבינים
*סוג ומין יחיד זְנַבְתָּן חֲלֻדִּי (Nebrius ferrugineus)
*סוג ומין יחיד מפרקתן קצר זנב (Pseudoginglymostoma brevicaudatum)

==קישורים חיצוניים==

* 

*
קטגוריה:בעלי חיים שתוארו ב-1862
קטגוריה:טקסונים שתוארו בידי תאודור גיל
כרישועל

כְּרִישׁוּעָל (שם מדעי: Alopias). הוא סוג של כרישים יחידים במשפחת הכרישועליים (Alopiidae), מהסדרה דמויי עמלץ החיים באוקיינוס הפתוח. ישנם 3 מינים בסוג זה.

כרישים אלה יכולים לגדול עד לאורך 6 מ' ולהגיע למשקל 500 ק"ג במין כרישועל זנבתן. הם בעלי זנב ארוך ומוגבה המזכיר חרמש. הראשים גדולים בעלי שיניים חדות, החוטם מחודד והעיניים גדולות. לכרישים ישנו חוש ריח חד מאוד.

מינים אלה טורפים דגים קטנים יותר (בעיקר להקות סרדינים) וכן דיונונים תוך שימוש בזנבם המחודד להרוג אותם. הם יטרפו גם סרטנים, עופות ים ואף נבלות.

==מינים==
* כְּרִישׁוּעָל שַׁיְטָן (Alopias pelagicus)
* כְּרִישׁוּעָל גְּדוֹל-עַיִן (Alopias superciliosus)
* כרישועל זנבתן (Alopias vulpinus)

===מינים שנכחדו מהסוג===
* Alopias acutidens
* Alopias alabamensis
* Alopias carolinensis
* Alopias crochardi
* Alopias denticulatus
* Alopias exigua
* Alopias hassei
* Alopias hermani
* Alopias latidens
* Alopias leeensis
* כרישועל גרנדיס (Alopias grandis) 
* Alopias palatasi
* Alopias subexigua

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:משפחות מונוטופיות
נטאשה קרונה בק

נטאשה קרונה בק (בדנית: Natasja Crone Back; נולדה ב-12 ביוני 1970) היא עיתונאית ומנחת טלוויזיה דנית.

==ביוגרפיה==
קרונה בק גדלה בפרבר של קופנהגן, ב-1996 היא סיימה בית ספר לעיתונאות, במהלך לימודיה היא השתתפה בתוכנית דיבייט הנקראת "Planet Danmark" וביצעה את החלק המעשי בעבודה בעיתון היומי "Berlingske". לאחר מכן החלה לשמש כעיתונאית ב-DR, רשת הטלוויזיה והרדיו הציבורית שבבעלות ממשלת דנמרק, מ-1998 ועד 2000 היא הנחתה תוכנית ספורט בערוץ.

היא הנחתה מטעם הטלוויזיה הדנית את אירועי המילניום בשנת 2000 בניו יורק ואת אירוויזיון 2001, שנערך בדנמרק, לצד השחקן סרן פילמרק. בנוסף, הנחתה פעמיים ב-2000 וב-2004 את "Dansk Melodi Grand Prix", תחרות מוזיקה ידועה בדנמרק, בה הזוכה נשלח לייצג את המדינה באירוויזיון.

ב-2001 הוציאה סינגל בן עשרה שירים שהקליטה כזמרת.

מ-2006 היא נמנית עם צוות ערוץ החדשות "TV 2 News".

על-פי ויקיפדיה בשפה הדנית, קרונה בק היא יהודייה מצד אמה, ילידת רוסיה הלבנה, ודודה הוא המפיק בני קורצן, אשר הפיק, בין השאר, את הסרט הדני "החגיגה של באבט", אולם הערך הדני לא מביא סימוכין רשמיים לטענה זו.

== קישורים חיצוניים ==

קטגוריה:מנחות טלוויזיה דניות
קטגוריה:מנחי האירוויזיון בדנמרק
קטגוריה:ילידות 1971
יחסי בהוטן–רוסיה

יחסי בהוטן–רוסיה הם היחסים הבילטרליים בין ממלכת בהוטן לבין רוסיה.

==סקירה כללית==
לבהוטן אין יחסים דיפלומטיים עם רוסיה. בכנס התשיעי של הפורום האזורי הבין-ממשלתי "דיאלוג של שיתוף פעולה באסיה", שנערך בטהראן בדרג של שרי החוץ ב-8-9 בנובמבר 2010, נפגש ראש המשלחת הרוסית, סגן שר החוץ סרגיי ריאבקוב עם שר הכלכלה של בהוטן הונדה ואנגצ'וק. עיקר תשומת הלב הופנתה לנושאים שעל סדר היום האזורי והבינלאומי, ועל פיתוח שיתוף הפעולה בין שתי המדינות באו"ם.
ב-13 באוקטובר 2011 התקיימה חתונתו של ג'יגמה קיזר נאמגייל ואנגצ'וק, מלך בהוטן ואשתו ג'טסון פמה, ובין האורחים בטקס היה אלכסנדר קאדקין, שגריר רוסיה על בהודו.

ב-24 בנובמבר 2011 אירחה שגרירות הודו בטהימפהו, בירת בהוטן, את התערוכה "בודהיזם ברוסיה." שכללה את המיצגים:. "חייהם של מנזרים בודהיסטיים", "קוסמולוגיה ופנתאון", "אנשים בודהיסטים" , "בודהיזם מודרני" ו"מתנות של הבודהיסטים הרוסים למשפחה הקיסרית", וחלק משמעותי של התערוכה נתרם לאחר מכן למוזיאון הלאומי של בהוטן.

בשנת 2012 העניק ג'יגמה קיזר נאמגייל ואנגצ'וק, מלך בהוטן לוולדימיר פוטין, נשיא רוסיה פיל צעיר במתנה, והוא הועבר אל גן החיות במוסקבה.

== קישורים חיצוניים ==
* [https://web.archive.org/web/20180227195508/http://www.mfa.gov.bt/ משרד החוץ של בהוטן]
* [http://www.mid.ru/ משרד החוץ הרוסי]

==הערות שוליים==
יחסי ארצות הברית – ליטא

יחסי ארצות הברית–ליטא הם היחסים הדו-צדדיים בין ליטא לבין ארצות הברית.

ליטא היא אחת המדינות הכי פרו-אמריקנית, מבין עמי אירופה והעולם. כ-73% ליטאים הסתכלו על ארצות הברית באופן חיובי בשנת 2011. על פי סקר מנהיגות גלובלית שנערך בשנת 2012 כ-48% מהליטאים תמכו במדיניות ארצות הברית, כ-20% לא היו מרוצים ו-32% לא הגיבו על הנושא.

== היסטוריה ==
ארצות הברית כוננה את היחסים הדיפלומטיים עם ליטא ב-28 ביולי 1922. לאחר הפלישה הסובייטית לליטא נסגרה נציגות ארצות הברית בליטא ב-5 בספטמבר 1940, אולם נציגות ליטא בארצות הברית המשיכה את פעילותה. ארצות הברית מעולם לא הכירה בסיפוח ליטא לברית המועצות, ועם קריסת ברית המועצות בשנת 1991 חידשה ארצות הברית את יחסיה עם ליטא. בשנת 2007 חגגו ארצות הברית וליטא 85 שנים של יחסים דיפלומטיים. רציפים. מאז 1992, ארצות הברית העניקה לליטא למעלה מ-100 מיליון דולר, לשיפור הכלכלה ולצרכים הומניטריים. שתי המדינות חתמו בשנת 1994 על הסכם סחר בין שתי המדינות, ועל הגנת קניין רוחני, ובשנת 1997 חתמו על הסכם השקעה דו צדדי. בשנת 1998 חתמה ארצות הברית על "אמנת השותפות" עם ליטא ושאר המדינות הבלטיות, שבה סוכם על שיפור בתחומי האבטחה, ביטחון, ונושאים כלכליים.

==יחסים דיפלומטיים==
ארצות הברית מחזיקה בליטא שגרירות בווילנא. מאידך, ליטא מחזיקה בארצות הברית שגרירות בוושינגטון די. סי. ו-16 קונסוליות באנקורג', אספן, אטלנטה, שיקגו, קליבלנד, דטרויט, יוסטון, לאנסינג, לאס וגאס, לוס אנג'לס, מנצ'סטר, ניו אורלינס, ניו יורק, פילדלפיה, פיניקס, פורטלנד, רוצ'סטר, סן פרנסיסקו, סיאטל, סיינט פול, סיינט פיטרסברג, ווסט פאלם ביץ'.

== קישורים חיצוניים ==

* [https://history.state.gov/countries/lithuania היסטוריה של יחסי ארצות הברית–ליטא]
* [https://web.archive.org/web/20061117183331/http://vilnius.usembassy.gov/ שגרירות ארצות הברית בליטא]
* [http://www.ltembassyus.org/ שגרירות ליטא בארצות הברית]

== הערות שוליים ==
גביע העולם למועדונים 2017

גביע העולם למועדונים 2017 נערך באיחוד האמירויות הערביות מ-6 בדצמבר עד 16 בדצמבר, והוא גביע העולם למועדוני כדורגל ה-14 במספר. בטורניר זכתה הקבוצה הספרדית ריאל מדריד נציגת אופ"א אשר גברה במשחק הגמר על גרמיו הברזילאית, נציגת CONMEBOL. הייתה זו הזכייה השישית של מועדון ספרדי בטורניר.

== הצעות לאירוח הטורניר ==
תהליך הגשת ההצעות לאירוח הטורניר החל בפברואר 2014 בה הוחלט שכל שנתיים יערך הטורניר במקום אחר לאחר שבשנים 2015-2016 נערך ביפן 

המדינות הבאות הגישו הצעות לארח את הטורניר:
* ברזיל
* הודו (ביטלה את הצעתה בנובמבר 2014)
* יפן 
* איחוד האמירויות הערביות

== אצטדיונים ==

שני אצטדיונים נבחרו לארח את הטורניר: אצטדיון זאיד ספורט סיטי ואצטדיון חאזה בין זייד.

{| class="wikitable" 
|- 
|226x226px 
|
|-
| אצטדיון זאיד ספורט סיטי
| אצטדיון חאזה בין זייד
|-
| מיקום: אבו דאבי
| מיקום: אל-עין
|-
| תכולה: 43,000
| תכולה: 22,717
|}

== קבוצות משתתפות ==
הקבוצות שהשתתפו בטורניר הן:
{| class="wikitable"
|-
|שם הקבוצה
|מדינה
|קונפדרציה
|תואר
|-
| ריאל מדריד
|ספרד
|אופ"א
|אלופת אירופה 2016/17
|-
| גרמיו
|ברזיל
|CONMEBOL
|מחזיקת גביע ליברטדורס 2017
|-

|-
| אוראווה רד דיימונדס
|יפן
|AFC
|אלופת אסיה 2017
|-
| וידאד קזבלנקה
|מרוקו
|CAF
|אלופת אפריקה 2017
|-
| פצ'וקה
|מקסיקו
|CONCACAF
|אלופת צפון ומרכז אמריקה 2016/2017
|-
| אוקלנד סיטי
| ניו זילנד
|OFC
|אלופת אוקיאניה 2016/2017 
|-
| אל ג'זירה
|איחוד האמירויות הערביות
|AFC
|אלופת איחוד האמירויות הערביות 2017 
|-
|}

==המשחקים==

===שלב הפלייאוף===

===רבע הגמר===

=== המקום החמישי ===

=== חצי הגמר ===

=== המקום השלישי ===

=== הגמר ===

{| class="wikitable" style="text-align: center; margin: 0 auto;"
|-
!אלופת העולם בכדורגללשנת 2017
|-
|<br />ריאל מדריד<br/>זכייה שלישית
|}

== פרסים ==
{| class="wikitable"
|-
!style="background:gold"|כדור הזהב
!style="background:silver"|כדור הכסף 
!style="background:#cc9966"|כדור הארד
|-
| לוקה מודריץ'
| כריסטיאנו רונאלדו
| ג'ונתן אורטביסקאיה
|}

{| class="wikitable"
|-
!style="background:#00FF00"|משחק הוגן
| ריאל מדריד
|}

== קישורים חיצוניים ==
* 
* [http://www.fifa.com/clubworldcup/index.html האתר הרשמי של אליפות העולם לקבוצות כדורגל]

קטגוריה:גביע העולם בכדורגל לקבוצות
קטגוריה:תחרויות כדורגל ב-2017
קטגוריה:תחרויות כדורגל באיחוד האמירויות הערביות
קטגוריה:אבו דאבי: ספורט
FSO סירנה

FSO סירנה (בפולנית: FSO Syrena) היא מכונית משפחתית אשר נבנתה בין השנים 1957–1983, על ידי יצרנית המכוניות הפולנית Fabryka Samochodów Osobowych (FSO) (בין השנים 1957-1972), ועל ידי יצרנית הרכב הפולנית Fabryka Samochodów Małolitrażowych בין השנים 1972-1983.

יצרנית הרכב "Fabryka Samochodów Osobowych (FSO)" ייצרה 177,234 יחידות.

יצרנית הרכב "Fabryka Samochodów Małolitrażowych" ייצרה 344,077 יחידות.

סך הכול יוצרו 521,311 יחידות.

==דגמי "FSO סירנה"==
* FSO סירנה 100
* FSO סירנה 101
* FSO סירנה 102
* FSO סירנה 103
* FSO סירנה 104
* FSO סירנה 105
* Syrena 110 (דגם הצ'בק, 3 דלתות, יוצר בין השנים 1965-1966)

==תצורות "FSO סירנה"==
* 2 דלתות סלון
* 3 דלתות הצ'בק (יוצר בין השנים 1965-1966)
* מסחרית (Bosto)
* טנדר (R20)

== תמונות ==
<gallery mode="packed" heights="110">
Syrena.jpg | דגם "FSO סירנה" 100
FSO Syrena 101 in Muzeum Inżynierii Miejskiej in Kraków (4).JPG | דגם "FSO סירנה" 101 
FSO Syrena 102 at the Muzeum Inżynierii Miejskiej in Kaków (4).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (3).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (2).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (1).JPG | דגם "FSO סירנה" 102
FSO Syrena 103 at the Muzeum Inżynierii Miejskiej in Kraków (2).JPG| דגם "FSO סירנה" 103
FSO Syrena 103 at the Muzeum Inżynierii Miejskiej in Kraków (3).JPG | דגם "FSO סירנה" 103
FSO Syrena 103.JPG | דגם "FSO סירנה" 103
Syrena 104.JPG | דגם "FSO סירנה" 104
Syrena 104 tyl.JPG | דגם "FSO סירנה" 104
02014 Syrena automobile.JPG | דגם "FSO סירנה" 104
FSM Syrena 105 at the Muzeum Inżynierii Miejskiej in Kraków (2).JPG | דגם "FSO סירנה" 105
Bosto.jpg | דגם מסחרי סירנה דגם "Bosto"
FSM Syrena Bosto-sł.jpg | דגם מסחרי סירנה דגם "Bosto"
FSM Syrena R20 z 1981 roku.jpg | טנדר סירנה דגם "R20", שנת 1981
FSM Syrena R-20 at the Muzeum Inżynierii Miejskiej in Kraków (3).JPG | טנדר סירנה דגם "R20"
FSM Syrena R-20 at the Muzeum Inżynierii Miejskiej in Kraków (2).JPG | טנדר סירנה דגם "R20"
FSM Syrena R-20 at the Muzeum Inżynierii Miejskiej in Kraków (1).JPG | טנדר סירנה דגם "R20"
Syrena 110 1.jpg | דגם סירנה 110 הצ'בק

</gallery>

==ראו גם==
* FSO סירנה ספורט
* FSO ורשביה
* FSO Polonez
* FSM באסקיד

==קישורים חיצוניים==

* [https://www.youtube.com/watch?v=RnJaocXopYc דגם "FSO סירנה" מודל 105] (3:20 דקות), יו-טיוב
* [https://www.youtube.com/watch?v=f5GIcL4FT9A דגם "FSO סירנה" ] (3:16 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1957
קטגוריה:כלי רכב המיוצרים בפולין
סירנה
סטאר N52

דגם "סטאר מס' 52" - שרטוט
סטאר N52 (בפולנית: Star N52) הוא אוטובוס אשר יוצר על ידי יצרנית כלי הרכב הפולנית "Fabryka Samochodów Ciężarowych "Star בין השנים 1952–1957.

דגם ה"סטאר N52" תוכנן ל-31 נוסעים.

הדגם יוצר במפעלי חברת ""Fabryka Samochodów Ciężarowych "Star" בעיירה סאנוק בחבל פודקרפצקיה בדרום-מזרח פולין.

==ראו גם==
* סטאר 20
* סטאר 742
* סטאר 200
* סטאר 244
* סטאר 1466

==לקריאה נוספת==
* [http://www.mkm.szczecin.pl/encyklopedia/sn52 דגם "סטאר מס' 52"] 
* [https://www.wykop.pl/link/3710167/autobus-star-n52/ אוטובוס "סטאר N52" - סרטונים]

==קישורים חיצוניים==

* [https://www.youtube.com/watch?v=lV26aGOj9z0| דגם "סטאר N52"] (1:49), יו-טיוב

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1952
קטגוריה:כלי רכב המיוצרים בפולין
N52
ין ין (תלמיד של קונפוציוס)

יֵן יֵן (בסינית מסורתית: 言偃, בסינית מפושטת: 言偃, בפין-יין: Yán Yǎn. 506-? לפנה"ס), ידוע בשם הכבוד דְזְה יוּאוּ ((סינית: 子游, פין-יין: Zi You, וייד-ג'יילס: Tzu-yu)), בכינוי יֵן דְזְה (סינית: 言子, פין-יין: Yan Zi ,וייד ג'יילס: Yen Tzu) או מאסטר יֵן, ובכינוי יֵן יוּאוּ (סינית: 言游, פין-יין: Yan You, ווייד-ג'יילס: Yen Yu), היה תלמיד בולט של קונפוציוס, ונחשב על ידי קונפציוס לתלמיד המוביל בלימוד הקלאסיקות. הוא היה יליד מדינת וו, והיחיד מבין תלמידי קונפוציוס שידוע עליו כי היה מדרום סין.

== חייו ==
יֵן יֵן נולד בשנת 506 לפנה"ס במדינת ווּ. הוא היה צעיר מקונפוציוס ב־45 שנים.

יֵן יֵן שירת כמפקד העיר ווּ במדינת לוּ. מסופר עליו כי הצליח לשנות את אופיים של אנשי העיר בכך שלימד אותם תקינות טקסית ומוזיקה, וקונפוציוס הילל אותו.

לאחר מותו של קונפוציוס, שאל גִ'י קָאנְגְדְזְה, ראש הממשלה של לוּ את יֵן מדוע האבל על קונפוציוס לא קיבל תפוצה רחבה כמו האבל על דְזְה צֶ'ן, ראש הממשלה של מדינת גֶ'נְג. יֵן ענה: "ההשפעה של דְזְה צֶ'ן ושל המורה, ניתן להשוותן לזו של מים מציפים ושל גשם מרווה. האדם יודע על כל מקום אליו מגיעים המים בזרימתם, בעוד שהגשם המרווה יורד מבלי שאיש ישית דעתו".

במקרה שמתועד בקלאסיקה של הטקסים, הוזמן יֵן יֵן ללוויה של סְה-קוֹאוּ חְווֵיְדְזְה (司寇惠子), שר בכיר במדינת וֵיי. חְווֵיְדְזְה ייעד בן שנולד לאישה משנית להיות היורש שלו, בניגוד לנוהג המקובל. יֵן יֵן לבש בכוונה בגדים שלא מתאימים ללוויה, ועמד במיקום שגוי. אחיו של סְה-קוֹאוּ חְווֵיְדְזְה, וֶנְדְזְה (司寇文子) הזכיר ליֵן יֵן היכן מקומו הנכון, אך יֵן יֵן סירב לזוז. אחרי שהבין את כוונתו של יֵן יֵן, מיקם וֶנְדְזְה את יורשו הראוי של חְווֵיְדְזְה, בנו הבכור מאשתו הראשית, במיקום השמור ליורש.

== תוארי כבוד ==
במקדשי קונפוציוס, לוח רוחו של יֵן יֵן נמצא רביעי מבין תריסר החכמים, במערב.

במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז ווּ'" (吳侯). במהלך שושלת סונג הוסיף לו הקיסר גֶ'נְדְזונְג את התואר דוכס דָאן-יָאנְג (丹陽公) והקיסר דוּדְזונְג את התואר דוכס ווּ (吳公).

== קברו וצאצאיו ==
הראשון מבין שלושה שערים בקבר יֵן דְזְה
מוצאו של יֵן יֵן הוא כנראה מהעיר שקרויה כיום צָ'אנְגְשׁוּ שבמחוז גְ'יָאנְגְסוּ, אשר הייתה באותה תקופה, תקופת האביבים והסתוים, בשטח מדינת ווּ. במהלך שלטונו של הקיסר ווּ מהָאן (שלט ב-156-87 לפנה"ס), בנו צאצאיו של יֵן יֵן מתחם קבר עבורו בצָ'אנְגְשׁוּ, אשר חודש מספר פעמים לאורך ההיסטוריה. ביום קברו הוא אטרקציה מרכזית לתיירים בצָ'אנְגְשׁוּ, ואף הוכנס בידי ממשלת מחוז גְ'יָאנְגְסוּ לרשימת אוצרות התרבות של המחוז ב-1982.

צאצאים של יֵן יֵן החזיקו בתואר "דוקטור לחמש הקלאסיקות" (五經博士; Wǔjīng Bóshì).

אנשים רבים מצָ'אנְגְשׁוּ טוענים כי הם צאצאים של יֵן יֵן, הידועים מביניהם הם יֵן דְווָאנְמוּ (言敦源, 1869-1932), שר הפנים של סין בתקופה הרפובליקנית, והקליגרף יֵן גונְגְדָה (言恭达, נולד ב-1948).

== מקורות ==
* 
* 
* 

==הערות שוליים==

קטגוריה:פילוסופים סינים
סטאר 742

סטאר 742 (בפולנית: Star 742) היא משאית, בעלת הנעה 4x2, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1990–2000.

דגם "סטאר 742" הוצג לראשונה בשנת 1985.

== תמונות ==
<gallery mode="packed" heights="100">
קובץ:Star 742-based roadside assistance truck on Zaułek street in Kraków.jpg | סטאר 742
קובץ:MPO STAR 742.jpg |סטאר 742
קובץ:STAR 742.jpg | סטאר 742
קובץ:Star 742 (Schmitz).jpg |
קובץ:Star 742 on Mickiewicza avenue in Kraków.jpg |סטאר 742
קובץ:Star742.JPG|סטאר 742
קובץ:Red Star 742 truck near Kamień Pomorski, Poland.jpg |סטאר 742
קובץ:Star 742.JPG |סטאר 742
קובץ:Star 742-based roadside assistance truck on Zaułek street in Kraków (2).jpg | סטאר 742
קובץ:Star 742-based roadside assistance truck on Zaułek street in Kraków (1).jpg | סטאר 742
</gallery>

==ראו גם==
* סטאר 20
* סטאר 200
* סטאר 244
* סטאר 944
* סטאר N52
* סטאר 1142
* סטאר S2000
* סטאר 1466
* סטאר 8.125

==קישורים חיצוניים==

* [https://www.youtube.com/watch?v=3HUa6JRSmWM סטאר 742] (6:14 דקות), יו-טיוב
* [https://www.youtube.com/watch?v=HKMfjFRcJVc סטאר 742] (1:18), יו-טיוב

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1985
קטגוריה:כלי רכב המיוצרים בפולין
742
מעבר אלבו

מעבר אלבו (באנגלית: Elbow Pass) הוא מעבר הרים באזור קאנאנאסקיס שבפרובינציית אלברטה שבקנדה. 

המעבר נמצא לרגלי הרי הרוקי הקנדיים, ובו נמצא אגם אלבו, המהווה את מקורו של נהר אלבו. 

מעבר ההרים נמצא בין הר ראה לבין רכס מיסטי והר גאפ ברכסים הדרומיים של באנף.

== קישורים חיצוניים ==
* [https://web.archive.org/web/20110612083144/http://www.peakfinder.com/passes.asp?passname=elbow תיאור המעבר באתר peakfinder]
* [https://www.alltrails.com/trail/canada/alberta/elbow-pass-trail-to-tombstone-campground-lake מסלול הליכה - שביל אלבו]
* [https://mapcarta.com/24240476 תצלום לוויין של מעבר אלבו]
* [https://www.yr.no/place/Canada/Alberta/Elbow_Pass/ מזג אוויר עדכני במעבר אלבו]
** [https://www.yr.no/place/Canada/Alberta/Elbow_Pass/statistics.html סטטיסטיקות מזג אוויר במעבר אלבו]

קטגוריה:אלברטה: מעברי הרים
סטאר 20

סטאר 20 (בפולנית: Star 20) היא משאית, בעלת הנעה 4x2, שיוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1948–1957.

דגם של משאיות "סטאר 20" שירתו ככבאיות בשירותי מכבי אש הפולניים.

==דגמי "סטאר 20"==
* "סטאר 20" (יוצר בין השנים 1948-1957)
* "C60" (יוצר בין השנים 1952-1957)
* "W-14" (יוצר בין השנים 1953-1957)
* "HP-3"
* "N-424"
* "N75", "N74", "N72", "N71"

==מספר יחידות בייצור דגמי "סטאר 20"==
* 10 יחידות (שנת 1948)
* 245 יחידות (שנת 1949)
* 782 יחידות (שנת 1950)
* 2,568 יחידות (שנת 1951)
* 4,253 יחידות (שנת 1952)
* 6,969 יחידות (שנת 1953)
* 7,579 יחידות (שנת 1954)
* 7,543 יחידות (שנת 1955)
* 7,700 יחידות (שנת 1956)
* 5,978 יחידות (שנת 1957)

== תמונות ==
<gallery mode="packed" heights="130">
קובץ:Star 20 rekonstrukcja.jpg | סטאר 20
| סטאר 20 דגם "W-14" (שרטוט)
קובץ:Star 20 logo.jpg | לוגו דגם "סטאר 20"
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków 5.jpg | כבאית סטאר 20
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków.jpg | כבאית סטאר 20
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków 2.jpg | כבאית סטאר 20
</gallery>

==ראו גם==
* סטאר N52
* סטאר 200
* סטאר 1142
* סטאר S2000
* סטאר 1466

==קישורים חיצוניים==

* [https://www.youtube.com/watch?v=3gzj-2Hb4ms סטאר 20] (1:25), יוטיוב
* [https://www.youtube.com/watch?v=d0rwS-zC6gQ סטאר 20] (5:00 דקות), יוטיוב

==הערות שוליים==

קטגוריה:משאיות
קטגוריה:כלי רכב שהושקו ב-1957
קטגוריה:כלי רכב המיוצרים בפולין
קטגוריה:כבאיות
20
נתן ברדקי

נתן ברדקי או נתן בר-זכאי (11 באוגוסט 1895 - 6 בנובמבר 1990) היה עורך דין, שופט ונשיא בית המשפט המחוזי בתל אביב בימי המנדט הבריטי ובמדינת ישראל.

==קורות חיים==
ברדקי נולד בירושלים ליוסף זונדל, בנו של החזן שלמה ברדקי ואשתו שיינדל שהייתה בתו של נתן נטע נטקין. שניהם השתייכו למשפחה מיוחסת מצאצאי ישעיה ברדקי, רבי ישראל משקלוב והרב שמואל סלנט. הוא למד בתלמוד תורה וישיבת עץ חיים. הוא יצא ללימודים תיכוניים באיסטנבול ולאחר מכן התחיל בלימודי משפטים. בעקבות פרוץ מלחמת העולם הראשונה התגייס לצבא הטורקי והיה קצין קישור לצבא הגרמני. לאחר המלחמה יצא ללמוד משפטים בצרפת ועשה דוקטורט על נושא: האחריות האזרחית במשפט הטורקי לעומת שאר מדינות אירופה. לאחר מכן למד תקופה בברלין. בשנת 1925 שב לארץ ישראל ולאחר שנתיים של סטאז הוסמך כעורך דין בשנת 1927. בתחילת 1928 מונה לתובע כללי במחוז יפו. בין השאר שימש כתובע במשפטים של אחדים מפורעי מאורעות תרפ"ט וכן של יצחק אואדיס שהואשם בירי על ערבים. בשנים 1933–1934 ניהל את התביעה במשפט של חברי ברית הבריונים וזכה בפסק הדין לתשבחות מצד השופט. מתוקף תפקידו הופיע גם במשפטים של עולים בלתי חוקיים. במקביל לעבודתו היה יו"ר אגודת א"י - צרפת.

בתחילת מאי 1935 עבר לכהן בירושלים במטה של היועץ המשפטי. בדברי פרידה אמר עליו השופט רנדולף קופלנד: "הוא הראה תמיד יחס הוגן קפדני לא רק כלפי הקטגוריה, אלא גם כלפי הנאשמים, וזהו אולי שבחו הגדול. הוא לא הסתיר שום נקודה, בין אם היא הייתה לטובת הנאשם או נגדו, אלא הביא כל עובדה בפני בית הדין.".

במרץ 1936 מונה לשופט שלום בירושלים. בסוף 1939 מונה לשופט מחוזי בירושלים. ברדקי התגורר ברחוב רמב"ן ברחביה ובראשית 1947 ביתו הוחרם לצורך הצבא הבריטי. השלטונות החרימו דירה אחרת ברחוב המלך ג'ורג' עבור ברדקי, אך הוא ויתר על השימוש בדירה המוחרמת. בדצמבר 1947 נתמנה ברדקי לממלא מקום נשיא בית המשפט המחוזי בתל אביב והיה היהודי הראשון שכיהן בתפקיד זה.

במסמך השופטים החסוי נכתב עליו: "נשיא בית המשפט. חשוד על היותו נתון להשפעות. שלילי גם מבחינה משפטית". למרות זאת, ברדקי היה אחד מששת השופטים המחוזיים הראשונים שמונו במדינת ישראל עם הקמתה והוא פתח את בית המשפט המחוזי לאחר הקמת המדינה. 
ברדקי ישב במשפט הרצח הראשון שנוהל במדינת ישראל וכן ישב בהרכב הראשון של בית המשפט הגבוה לצדק עוד כשזה התקיים בבית המשפט המחוזי בתל אביב. משפט זה עסק במעצרם של עצורי אלטלנה וברדקי, בדעת הרוב, אישר את המעצר בהתאם לתקנות ההגנה (שעת חירום). 

הוא המשיך לכהן כנשיא בית המשפט עד פרישתו לגמלאות ב-1964. בשנת 1949 עברת את שמו ל"בר-זכאי".

בשנת 1956 כיהן כיו"ר ועדה ציבורית לבחינת מחירי הנסיעה בתחבורה ציבורית.

==לקריאה נוספת==
* 'ברדקי, נתן', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 101. 

==קישורים חיצוניים==

* 
* 

==הערות שוליים==

קטגוריה:שופטים בתקופת המנדט הבריטי
קטגוריה:נשיאי בית המשפט המחוזי בתל אביב
קטגוריה:רחביה: אישים
נתן
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1895
קטגוריה:ישראלים שנפטרו ב-1990
קוצניים (כרישים)

קוצניים (שם מדעי: Squalidae; באנגלית "Dogfish sharks" - כרישי כלב) היא משפחה של דגי סחוס קטנים מסדרת הקוצנאים החיים בקרקעית הימים הרדודים ברחבי העולם.

אלו כרישים קטנים מאוד, באורך 50 ס"מ עד 1.5 מטר והם בעלי גוף מוארך, חוטם מחודד וקוצים קטנים מאחורי סנפירי הגב. קוצים אלה בעלי ארס חלש שיכול להשפיע על בני אדם. העור שלהם מחוספס ובעל קשקשים נוקשים והם בעלי שיניים חדות.

יצורים אלה מחפשים בימים הטרופיים והממוזגים חסרי חוליות ודגים שונים למאכל.

==סוגים==
*Cirrhigaleus - בו 4 מינים
*קוצן (Squalus) - בו 29 מינים

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי שארל לוסיאן בונפרטה
Doogee T5

T5 הוא טלפון חכם של חברת Doogee בעל מסך מגע שהוכרז לראשונה בנובמבר 2016. המכשיר כולל מסך מגע מסוג LCD בגודל 5 אינץ' ברזולוציה 720X1280 מגה-פיקסל, מעבד ARM Cortex-A53 בעל 8 ליבות במהירות מקסימלית 1300 מגה-הרץ וארכיטקטורת 64 ביט, מצלמה ראשית Samsung S5K3L8 ברזולוציה 1.3 מגה-פיקסל, פלאש מסוג LED כפול וסוללת ליתיום פולימר בהספק 4500 מילאמפר-שעות. המכשיר פועל על מערכת הפעלה Android 6.0 Marshmallow והגיע לחנויות באוקטובר 2016.

== חומרה ==
מכשיר דוגי T5 מבוסס על ערכת השבבים MediaTek MT6753 הכוללת מעבד ARM Cortex-A53 בעל 8 ליבות ARMv8-A בתדירות מרבית 1300 מגה-הרץ, עם זיכרון מטמון 512 קילו-בתים בארכיטקטורה 64 ביט הבנוי בטכנולוגיה 28 ננומטר. ערכת השבבים גם כוללת מאיץ גרפי ARM Mali-T720 MP3 בעל 3 ליבות הפועלות בתדירות 450 מגה-הרץ.לדוגי T5 זיכרון (RAM) בגודל 3072 מגה-בתים מסוג LPDDR3 הפועל בתדירות 800 מגה-הרץ וגם נפח אחסון (ROM) בגודל 32768 מגה-בתים.

== תוכנה ==
דוגי T5 פועל על מערכת הפעלה אנדרואיד (מאנגלית: Android) של חברת גוגל (מאנגלית: Google). נכון לנובמבר 2017 המכשיר משתמש בגרסה 6.0 המכונה בשם מרשמלו (באנגלית: Marshmallow) אשר הושקה באוקטובר 2015.

== צילום ==
המצלמה הראשית של דוגי T5 ממוקמת בגב המכשיר ומשתמשת בחיישן Samsung S5K3L8 אשר פועל בטכנולוגיית ISOCELL.
בעזרת חיישן בגודל 0.23 אינץ' המכשיר מצלם תמונות סטילס ברזולוציה 1.3 מגה-פיקסלים וסרטי וידאו ברזולוציה 2.06 מגה-פיקסלים בתדירות מרבית 30 פריימים לשנייה.
העדשה של המצלמה הראשית מספקת צמצם f/2.2.
למצלמה קיים פלאש מסוג LED כפול הממוקם ליד המצלמה הראשית.
המצלמה המשנית המכונה בשם סלפי (מאנגלית: selfie) ממוקמת ליד המסך של המכשיר ומשתמשת בחיישן OmniVision OV5648 אשר פועל בטכנולוגיה CMOS BSI+.
בעזרת החיישן דוגי T5 מצלם תמונות סטילס ברזולוציה 0.5 מגה-פיקסלים וסרטי וידאו ברזולוציה 0.92 מגה-פיקסלים בתדירות מרבית 30 פריימים לשנייה.

== מסך ==
מסך המכשיר הא צג גביש נוזלי (LCD) בגודל 5 אינץ' אשר עושה שימוש בטכנולוגיה IPS אשר תופס קרוב ל-57.1 אחוז מפני השטח של הטלפון. רזולוציית המסך היא 720X1280 פיקסלים בעומק הצבע 24 ביט, המספקת צפיפות 294 פיקסלים לאינץ'.

== סוללה ==
בעזרת הסוללה בגודל 4500 מילאמפר-שעות שעשה שימוש בטכנולוגיה ליתיום פולימר, דוגי T5 מספק זמן דיבור ברשתות דור שני של 20 שעות וזמן המתנה של 480 שעות. ברשתות דור שלישי המשיר מספק זמן דיבור של 20 שעות וזמן המתנה של 480 שעות.

== מפעילים סלולריים ==
הטלפון תומך בשני כרטיסי סים אשר עובדות בתדרים הבאים:
* הדור השני: GSM 850 MHz, GSM 900 MHz, GSM 1800 MHz, GSM 1900 MHz,
* דור שלישי: W-CDMA 900 MHz, W-CDMA 2100 MHz
* הדור הרביעי: LTE 800 MHz, LTE 1800 MHz, LTE 2100 MHz, LTE 2600 MHz

תמיכה של מפעילים סלולריים הישראלים:
* סלקום - מספר התדרים הנתמכים ברשת סלקום הונו שלוש מתוך ארבע.
* גולן טלקום - מספר התדרים הנתמכים ברשת גולן טלקום הונו שלוש מתוך ארבע.
* הוט מובייל - מספר התדרים הנתמכים ברשת הוט מובייל הונו חמש מתוך חמש.
* פרטנר תקשורת - מספר התדרים הנתמכים ברשת פרטנר תקשורת הונו חמש מתוך חמש.
* פלאפון תקשורת - מספר התדרים הנתמכים ברשת פלאפון תקשורת הונו שתיים מתוך שלוש.
* רמי לוי - מספר התדרים הנתמכים ברשת רמי לוי הונו שתיים מתוך שלוש.

קטגוריה:מכשירי טלפון חכמים
חסחוסן

חסחוסן (שם מדעי: Chlamydoselachus) הוא סוג בן שני מינים של דמויי כריש פרימיטיביים מהסדרה שש-זימאים, היחידי במשפחה חסחוסניים (Chlamydoselachidae). כמה חוקרים משייכים את כל בני המשפחה לסדרה עצמאית - חסחוסאים (Chlamydoselachiformes).
== מאפיינים ==
דגים אלה דומים יותר לצלופחים מאשר לכרישים והם בעלי גוף מוארך ונחשי, ראשים מגודלים, מערכת שיניים חדות מוארכת וששה זימים בצידי הראש. הסנפירים שלהם קטנים והזנב מסתיים בשוט ארוך.

הם חיים בעומק רב ומזונם כולל דגים ודיונונים. רק פרטים מעטים שלהם נמצאו.

==מינים==
* חסחוסן דרום אפריקני (Chlamydoselachus africana)
* חסחוסן צלופחי (Chlamydoselachus anguineus)

מינים נספים שנכחדו:
*Chlamydoselachus bracheri
*Chlamydoselachus fiedleri
*Chlamydoselachus garmani
*Chlamydoselachus goliath
*Chlamydoselachus gracilis
*Chlamydoselachus keyesi
*Chlamydoselachus landinii
*Chlamydoselachus lawleyi
*Chlamydoselachus tatere
*Chlamydoselachus thomsoni
*Chlamydoselachus tobleri9

== קישורים חיצוניים ==

 

קטגוריה:בעלי חיים שתוארו ב-1884
קטגוריה:טקסונים שתוארו בידי סמואל גארמן
קטגוריה:שש זימאים
כרישי עפיפון

[[קמוט-שפה]]
כרישי עפיפון (שם מדעי: Dalatiidae) היא משפחה של דגי סחוס מסדרת הקוצנאים החיים באוקיינוס הפתוח. במשפחה 7 סוגים ובהם 10 מינים.
== מאפיינים ==
כרישי עפיפון קטנים בממדיהם, ואורכם אינו עולה על שני מטרים. הם בעלי גוף מוארך, ראשים מגודלים, חרטום קצר, עיניים מגודלות בצידי הפנים ושיניים חותכות גדולות ומשוננות. חלק מהמינים מסוגל להאיר חלק מאיבריהם, פעולה המסייעת בציד מזון. סנפיריהם העליונים מזכירים במראם עפיפונים, ומכאן שמם. 

טרפם העיקרי של הכרישים הוא בעלי חיים קטנים מהם. המין כריש סיגר נטפל לחיות ים גדולות ממנו, וקורע פיסות עור בתנועה סיבובית כמקור למזון.

==סוגים==
* סוג ומין יחיד Euprotomicroides zantedeschia
* סוג ומין יחיד Heteroscymnoides marleyi
* סוג ומין יחיד Mollisquama parini
* סוג ומין יחיד קמוט-שפה (Dalatias licha)
* Isistius - בו כריש סיגר
* סוג ומין יחיד Euprotomicrus bispinatus
* Squaliolus

==קישורים חיצוניים==

==הערות שוליים==

קטגוריה:בעלי חיים שתוארו ב-1851
קטגוריה:טקסונים שתוארו בידי ג'ון אדוארד גריי
קטגוריה:קוצנאים
FSO ורשביה

FSO ורשביה (בפולנית: FSO Warszawa) היא מכונית משפחתית אשר נבנתה בין השנים 1957–1973, על ידי יצרנית המכוניות הפולנית Fabryka Samochodów Osobowych (FSO).

==דגמי "FSO סירנה"==
* FSO ורשביה "201" (יוצר בין השנים 1960-1964)
* FSO ורשביה "202" (יוצר בין השנים 1962-1964)
* FSO ורשביה "203"
* FSO ורשביה "204"
* FSO ורשביה "210"
* FSO ורשביה "222" (יוצר בין השנים 1964-1973)
* FSO ורשביה "223"
* FSO ורשביה "224" (יוצר בין השנים 1964-1973)
* FSO ורשביה "M20" (יוצר בין השנים 1951-1957)
* FSO ורשביה - "201P" (טנדר)

==תצורות "FSO ורשביה"==
* סדאן - 4 דלתות
* סטיישן
* מסחרית
* טנדר
* אמבולנס (מודלים "202S" ,"201S")

== תמונות ==
<gallery mode="packed" heights="110">
קובץ:FSO Warszawa 224 PMS14.jpg | דגם "FSO ורשביה", מודל 224
קובץ:Wałęsa filmmaking (12).JPG | דגם "FSO ורשביה", מודל "224 K" (אמבולנס)
קובץ:Wałęsa filmmaking (17).JPG | דגם "FSO ורשביה", מודל "224 K" (אמבולנס)
קובץ:Classic Moto Show 2014 (68).JPG | דגם "FSO ורשביה", מודל "M20"
קובץ:A kép forrását kérjük így adja meg- Fortepan - Budapest Főváros Levéltára. Levéltári jelzet- HU.BFL.XV.19.c.10 Fortepan 104251.jpg |דגם "FSO ורשביה" - מבט ללוח הבקרה 
קובץ: FSO Warszawa IMGP0874.JPG | דגם "FSO ורשביה" - מסחרי 
קובץ:Warszawa 223 K 1.jpg| דגם "FSO ורשביה" מודל "223 K 1" - סטיישן
קובץ:Warszawa 223 K 2.jpg| דגם "FSO ורשביה" מודל "223 K 1" - סטיישן
קובץ:FSO Warszawa 223 K at Muzeum Inżynierii Miejskiej in Kraków (3).JPG | דגם "FSO ורשביה" מודל "223 K" - סטיישן 
קובץ:FSO Warszawa 201P - Muzeum w Nieborowie.jpg | דגם "FSO ורשביה" מודל "201P" (טנדר)
קובץ:FSO Warszawa M-20 PickUp (2).JPG | דגם "FSO ורשביה", מודל "M20" - טנדר
קובץ:Modele samochodów - HOBBY 2014 (3).jpg | דגם "FSO ורשביה" - טנדר
קובץ:Warszawa Pick-up listopad 2000 kraków.jpg | דגם "FSO ורשביה" - טנדר
קובץ:FSO Warszawa 204 P at Muzeum Inżynierii Miejskiej in Kraków 2 (3).JPG | דגם "FSO ורשביה" - מודל "204 P" - טנדר
קובץ:FSO Warszawa M20.JPG | דגם "FSO ורשביה", מודל "M20"
קובץ:GAZ-M-20 in Warszawa (seitenansicht).jpg | דגם "FSO ורשביה", מודל "M20", שנת 1957
קובץ:FSOWarszawa M20 wersja z 1958roku.JPG | דגם "FSO ורשביה", מודל "M20" - מבט לתא הנהג
קובץ:GAZ-M-20 in Warszawa (innenansicht).jpg | דגם "FSO ורשביה", מודל "M20" - מבט לתא הנהג
קובץ:FSO Warszawa M20 during „XXX lat motoryzacji PRL” exhibition at Bonarka City Center in Kraków 2.JPG | דגם "FSO ורשביה", מודל "M20"
קובץ:FSO Warszawa M-20 (1).JPG | דגם "FSO ורשביה", מודל "M20"
קובץ:Warszawa lata 50.XXw. linia montazowa.jpg | קו היצור של מודל "M20"
קובץ:Warszawa210a.JPG | דגם "FSO ורשביה", מודל 210 
קובץ:Warszawa210b.JPG | דגם "FSO ורשביה", מודל 210
קובץ:FSO Warszawa 223 Jaslo2.JPG | דגם "FSO ורשביה", מודל 223 
קובץ:FSO Warszawa 210 (wnętrze) - Muzeum w Chlewiskach.jpg | דגם "FSO ורשביה", מודל 210 - מבט ללוח הבקרה 

</gallery>

==ראו גם==
* FSO סירנה ספורט
* FSO סירנה
* FSO Polonez
* FSM באסקיד

==קישורים חיצוניים==

* [https://www.youtube.com/watch?v=JmUCoQijBio דגם "FSO ורשביה"] (4:46 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות מסחריות
קטגוריה:מכוניות סטיישן
קטגוריה:טנדרים
קטגוריה:אמבולנסים
קטגוריה:דגמי מכוניות שהושקו ב-1957
קטגוריה:כלי רכב המיוצרים בפולין
ורשביה
כריש (סדרת טלוויזיה)

כריש (באנגלית: Shark) היא סדרת-טבע בריטית של ה-BBC ששודרה במאי 2015. סדרה זו מתמקדת בכרישים מכל העולם ובהרגלי החיים שלהם. היא מתמקדת גם בקרובי משפחתם - הבטאים השטוחים. קריין הסדרה הוא השחקן פול מקגאן.

==פרקי הסדרה==
#טורפי-על: בפרק הראשון נראים כרישים שונים והתאמתם לחיים של תפיסת טרפם באוקיינוס. נראים בפרק כריש חול נמרי עם שיניים חדות מאוד, כרישים שחורי שוליים מתאחדים לצוד סרדינים באוקיינוס, כרישטיח ארך אף בציד דגים בשונית, עמלץ כחול מהיר ביותר, ישנונן גרינלנדי בקוטב הארקטי, חסחוסן צלופחי מחפש טרף בעומקים, כריש גובלין מחפש במצולות עם אפו הארוך דגים הפולטים חשמל, כריש הכותפת מצליח לעלות על השוניות בעת השפל כדי לחפש סרטנים ולחזור חזרה למים תוך הליכה על היבשה, כרישועל עם זנב גבוה ביותר, כריש ענק מסנן פלנקטון מהמים, מפרקתן הבינים שואב סרטן מתוך קונכייה, פטישן מחפש טרף בחול, כרישונים לבני קצוות צדים בלילה בלהקות ועמלץ לבן בכף התקווה הטובה צד דובי ים.
#חיים חברתיים: בפרק זה מתוארים חיי החברה של הכרישים. נראים פטישנים מתקבצים יחדיו למטרות רבייה, כנפתנים מקפצים במפרץ מונטריי, כריש מפרץ ג'קסון מתרבים ומטילים ביצים קשות, בקיעה של זנבתן מנומר מביצה, כריש לימוני משריץ צאצאים חיים בין המנגרובים, כריש לווייתני באוקיינוס ניזון מפלנקטון אך מנצל הזדמנות לסעוד מלהקת דגים, כרישים טיגרים המבצע נדידה ארוכה לאורך האוקיינוס מתכנסים באי ליד אוסטרליה כדי לטרוף צבי ים ירוקים המתרבים במקום, מנטה ענק מגיעה להרי געש תת-מימיים כדי לעצור ולהתנקות בידי דגי מלאך, כריש שונית אפור מסמן לדגי נקאי לנקות אותו, כרישי לווייתן בפפואה משתלטים על שלל רשתות דייגים שבתגובה מאכילים אותם, עמלצים לבנים מאותתות בסימנים לחבריהם על מרחב מחיה, כרישים ארוכי-גף שנמשכים לדגים ברשתות נתקעים בקרסי דייגים ומסתבכים ברשת והתקבצות הגדולה בעולם של כרישי לווייתן, מנטות וכנפתנים הניזונים ממאות ביצי דגים בחצי האי יוקטן.
#מתחת לפני השטח / אל מול ההכחדה: בפרק נראות התגליות האחרונות על הכרישים. נראה כריש ארך-גף המאזין לקול מנוע סירה כדי לדעת מתי נתפס דג בחכה ולחטוף אותו, מנטות בעלי אישיות מורכבת וחברתית, תיוג ומעקב אחרי כרישי לווייתן בפיליפינים, מסעות גדולים של עמלץ לבן, כריש לימוני ושל כריש טיגרי הנודד לאי בו מתרבים אפרוחי אלבטרוסיים פגיעים, דגמי בגדי ים, מסכים ומכוניות המבוססים על מבנה עור הכריש הזרים ועוזר להאיץ ולמנוע מחלות, גלדן נפוח בקליפורניה בעל עור זוהר בחושך שיכול לרפא מחלות, ציד והסתבכות ברשת של כרישים, תיוג של כריש ארך-גף בבהאמה, בדיקת מקום וזמן הציד של עמלצים לבנים כדי למנוע תקיפת אנשים בדרום אפריקה ושימור הכרישים.

== קישורים חיצוניים ==

* [http://www.bbc.co.uk/programmes/p02n7s0d הסדרה באתר של הBBC]

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טבע
פסגת בונט

פסגת בונט (באנגלית: Bonnet Peak -מילולית "פסגת המצנפת") היא מסיב המורכב משלוש פסגות בהרי הרוקי הקנדיים, בפרובינציית אלברטה שבקנדה.
==גאוגרפיה==
גובהה של הפסגה 3,235 מטרים.
הפסגה היא המקור של נחל ג'ונסטון הזורם מהפסגה לכיוון דרום מערב, ואילו הנגר ממורדותיה המזרחיים של הפסגה זורמים לנהר קסקייד.
==היסטוריה==
שמה של הפסגה ניתן לה בשנת 1890, עקב המראה שלה כשהיא מכוסה שלג, שדמה למצנפת שינה לבנה.

הראשון שעלה לפסגת ההר היה מוריסון פ. ברידג'לנד (Morrison P. Bridgland) בשנת 1914, במסגרת הסקר הטופוגרפי של הרי הרוקי הקנדיים.

==קישורים חיצוניים==
* [https://web.archive.org/web/20160308061104/http://www.peakfinder.com/peakfinder.asp?PeakName=Bonnet+Peak מידע על פסגת בונט באתר peakfinder]
* [http://www.peakbagger.com/peak.aspx?pid=4601 מידע על הפסגה באתר peakbagger]
* [https://bivouac.com//MtnPg.asp?MtnId=1773 מידע גאוגרפי על פסגת בונט]
* [https://www.mountain-forecast.com/peaks/Bonnet-Peak מפות למטפסים על פסגת בונט]
* [https://www.mountain-forecast.com/peaks/Bonnet-Peak/forecasts/3235 מזג אוויר עדכני לפסגת בונט]
** [https://www.yr.no/place/Canada/Alberta/Bonnet_Peak/statistics.html נתונים סטטיסטיים על מזג האוויר בפסגת בונט]

==הערות שוליים==

קטגוריה:אלברטה: הרים